*SPOROČILO ZA JAVNOST*

*26. Zlati boben*

*18. oktober 2019*

**26. Zlati boben razglasil zmagovalce!**

**Nagrada Zlata mreža za najbolj uspešno agencijsko mrežo je četrto leto zapored šla v roke McCann Worldgroup. Zlata vrtnica za najboljšo oglaševalsko agencijo je šla v milanski Publicis Italija, Zlati zmaj za najboljšo neodvisno oglaševalsko agencijo pa si je prislužila agencija SOK Media iz Helsinkov.**

Žiriji tekmovalnih sekcij KAJ in ZAKAJ sta na zaključni prireditvi s podelitvijo nagrad 26. Zlatega bobna razglasili zmagovalce letošnjega festivala.

**Najboljše delo sekcije KAJ** si je prislužila Dieslova kampanja ***Hate Couture***, ki jo je v skupino E. Spletne & mobilne komunikacije prijavil **Publicis Italija**. Priznanje tako za **Najboljše od sekcije ZAKAJ** kot tudi **Najboljše dobro** je šlo v roke delu iz skupine Z. Družbeno dobro, ***ThisAbles***, ki ga je za naročnika IKEA zasnoval **McCann TLV**. Zmagovalno delo je prineslo priznanje tudi kreativnim direktorjem, ki so ga zasnovali. **Eldad Weinberger, Nadav Pressman, Sigal Abudy in Adrian Botan** so prejeli nagrado za kreativnega direktorja leta in **Nagrado Zlata ura**. **Velika nagrada za najboljšo znamko** je šla v roke **IKEI**. **Nagrada Zlati boben Adriatik**, ki jo letos predstavlja Telemach, je žirija podelila agenciji **McCann Beograd** **za delo *I (dis)own my child***.

Na zaključni prireditvi s podelitvijo nagrad je bilo skupno podeljenih 62 srebrnih, 37 zlatih ter 9 velikih nagrad.

**Tekmovanje za mlade kreativce** je letos skupaj s Slovensko turistično organizacijo, mlajšim od 30 let omogočilo, da pokažejo svojo kreativnost na razpisano temo **“Slovenija, dežela čistih in zdravih vod.“**. Žirijo je najbolj prepričalo delo ***Mythical Water-Creatures***, ki ga je pripravila **Christina Pribitzer iz Avstrije**.

S podelitvijo nagrad in zabavo po njej se zaključuje 26. mednarodni festival kreativnosti Zlati boben, ki je letos v Portorož tekom dveh festivalskih dni pripeljal okrog 1000 udeležencev.

**Oglejte si zmagovalce:** [**https://goldendrum.com/si/showcase**](https://goldendrum.com/si/showcase)

Več o festivalu Zlati boben: [**www.goldendrum.com**](http://www.goldendrum.com)

Gradivo za medije: [**https://goldendrum.com/si/press/media-materials**](https://goldendrum.com/si/press/media-materials)

**Dodatne informacije**

Kristina Bogataj

Direktorica komunikacij festivala Zlati boben

E: [kristina.bogataj@goldendrum.com](mailto:kristina.bogataj@goldendrum.com)

M: 00 386 40 898 090

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O Zlatem bobnu**

Festival Zlati boben je luč sveta ugledal leta 1993 s preprosto idejo združevanja kreativcev iz različnih, takrat pogosto opredeljenih držav Nove Evrope. Festival slavi duh kraja in splošno odličnost ustvarjalnosti. Želi navdihniti in opolnomočiti kreativno razmišljanje ter sprožiti pozitivne spremembe na več različnih načinov, med drugim tudi s pomočjo tekmovalnega in kongresnega programa. S sloganom Kreativnost poganja spremembe se festival Zlati boben osredotoča na oglaševanje za boljši jutri. Festival je bil izbran kot eden izmed osmih regionalnih festivalov vključenih v WARC Rankings.

**O MSL**

MSL je mreža za odnose z javnostmi in integrirano komunikacijo skupine Publicis, ki velja za eno največjih na svetu. Zagotavlja strateško svetovanje in ustvarjalno razmišljanje, hkrati pa se zavzema za interese svojih naročnikov prek neustrašnih in pronicljivih kampanj, ki se ukvarjajo z več vidiki in celostnim razmišljanjem za izgradnjo vpliva in učinka. Z več kot 3.100 zaposlenimi v več kot 107 pisarnah po vsem svetu, je MSL ena največjih mrež za odnose z javnostmi v Evropi in tudi najhitreje rastoča mreža na Kitajskem in v Indiji.